אני מרגישה שאני סקייטרית שזוכה להמון שנאה.
הרבה אנשים אומרים… דברים רעים.
אבל לא אכפת לי מה אומרים אחרים.
ראיתי בזה מוטיבציה, והמשכתי לעשות מה שרציתי לעשות.
"Greatness Code"
- לטיציה בופוני -
גדלתי בסאו פאולו, ברזיל.
אז כשנעשיתי סקייטרית הייתי בת עשר.
נגעתי בקרש לראשונה ופשוט התאהבתי.
ברגע שהתחלתי להחליק, למדתי הכול מהר מאוד.
פשוט ניסיתי תרגילים ביום הראשון שלי.
עוד לא ידעתי להתקדם
וכבר ניסיתי תרגילים.
נהגתי להחזיק את השער
ולנסות לעשות קיקפליפ או הילפליפ.
בסקטבורד קל מאוד ליפול.
אנחנו נופלים כל הזמן.
רבים מוותרים כשהם מתחילים בסקטבורד
כי זה כואב.
אני זוכרת את הפעם הראשונה… שהחלקתי במדרון ונפלתי.
והייתי… היו לי שריטות בכל הגוף.
וחשבתי,
"זה כיף, אני רוצה לעשות את זה שוב."
נהגתי להחליק עם הבנים. אפשר להגיד שהייתי ילד קטן.
נהגתי ללכת מכות איתם,
ניסיתי את אותם התרגילים.
הייתי הבת היחידה.
השכן שלי נהג לקרוא לי בכינויי גנאי
כי לבשתי את מה שהבנים לבשו,
מכנסיים רחבים, כובעים והסתובבתי עם סקטבורד.
אבא שלי שנא את הסקטבורד.
הוא לא רצה שאעשה זאת.
הוא היה אבא קשוח.
הוא אמר שאני צריכה ללמוד בבית
ולא להיות בחוץ עם הבנים.
הוא אפילו שבר לי את הקרש לשניים.
אבל ביום שלמחרת קניתי קרש עם חבר
והרכבתי סקטבורד חדש
ורציתי רק להחליק.
בגיל 14 הוזמנתי ללוס אנג'לס
להחליק ב"אקס גיימס".
זה היה הרגע שהבנתי
שאני כבר טובה בזה.
- אקס גיימס 2007 לוס אנג'לס -
ברוכים הבאים, גבירותיי ורבותיי, ללוס אנג'לס קליפורניה.
בפעם הראשונה באקס גיימס לא הצלחתי במיוחד.
הייתי רגילה לתחרויות בברזיל
שבהן הפארק קטן מאוד.
כשהגעתי לאקס גיימס הכול היה גדול כפליים.
סיימתי במקום האחרון.
אני חושבת שהייתי זקוקה לזה.
זה שינה את כל הסגנון שלי.
דחקתי בעצמי להשתפר.
וחשבתי, "בסדר, אני חייבת להשתפר".
מדליית הזהב הראשונה של לטיציה
בארץ מולדתה.
לטי! לטי! לטי! לטי!
לטיציה בופוני זוכה במדליית הזהב.
לטיציה בופוני חוזרת לפסגה.
מדליית זהב נוספת.
שלוש מדליות זהב באקס גיימס,
ארד אחת ושתי כסף.
- מדליות באקס גיימס 2010 כסף, 2011 ארד, 2012 כסף -
- 2013 זהב, 2013 זהב 2013 זהב, 2014 ארד -
כשהתחלתי לזכות באקס גיימס,
הכול קרה מהר מאוד.
זה היה אדיר.
זכיתי לפגוש סקייטרים מקצועיים,
וזכיתי להזדמנויות רבות להופיע במגזינים,
מגזינים של בריאות,
מגזינים של אופנה.
- אנדורפינה לטיציה בופוני -
הרבה אנשים אמרו שאני כבר לא מחליקה,
הם טענו שאני דוגמנית במשרה מלאה,
שאני דוגמנית כושר.
זה כאב כי הסקטבורד היה בעדיפות עליונה אצלי.
זה תמיד היה במקום הראשון מבחינתי.
כשהוזמנתי לגיליון הגוף של אי-אס-פי-אן,
ראיתי בזה כבוד גדול.
בהתחלה הייתי לחוצה
כי ידעתי שאהיה עירומה.
עשיתי את זה ואהבתי את התוצאה,
אבל אנשים רבים
לא הכירו את הרעיון של הצגת גוף של ספורטאי,
הצגת השרירים בלי להראות את השאר.
אז אנשים רבים אמרו דברים רעים
וטענו ששילמו לי לעשות את זה.
הם טענו שאני מתמסחרת
וזה קרה זמן קצר לפני ליגת סטריט,
ליגת סטריט הראשונה.
אנחנו בשידור ישיר משיקגו.
- ליגת סטריט 2015 אליפות העולם -
יום היסטורי לליגת הסטריט.
בשש שנות הליגה
נשים לא התחרו בה, עד הערב.
- עכשיו עם 100 אחוז יותר נשים -
ליגת הסטריט הייתה התחרות הכי גדולה בעולם הסקטבורד.
חוויתי רגע קשה בקריירה שלי
ורציתי מאוד לנצח.
זה רגע של שינוי גדול בעולם הסקטבורד לנשים.
בואו נבחן את הנשים שיתחרו על התואר.
רבות מהנשים שהתחרו בי
הן אלה שאמרו שאני כבר לא מחליקה.
כשמגיעים למסלול, כולם חברים,
אבל עמוק בפנים
ידעתי שהן אלה שלכלכו עליי.
חשתי לחץ רב להוכיח שהן טועות.
העצבים שלי לפני תחרות…
התחושה שלי היא לא טובה במיוחד.
אבל ברגע שאני מתחילה, הכול משתנה.
אני מתמקדת ולא מקשיבה לדבר.
אתם יכולים לצעוק לידי, לקרוא בשמי,
גם אם יש זיקוקים,
אני ממוקדת בתרגילים שלי.
היא יודעת לשלב כמה תרגילי אולי.
תרגילים יחידים טובים.
היא מהירה.
היא טובה במעברים, היא טובה בסטריט.
המסלול היה כיפי מאוד.
היה סמליל גדול של ליגת הסטריט באמצע המסלול
שאף אחד לא קפץ מעליו
כי היה מרווח גדול.
אולי ענק.
וואו, הנה זה בא.
- בופוני 3.3, למקום ראשון 4.4 -
הנה זה בא.
לא חשבתי בכלל על המקום הראשון או על המקום השני,
רק רציתי להצליח בכל התרגילים שלי.
יפה, סיבוב מושלם.
סיבוב 180 לצד הקדמי.
- בופוני 15.2 למקום הראשון 1.3 -
אני זוכרת כשהייתי במקום השני
והיו לי עוד שלוש הזדמנויות
ולא הייתי זקוקה לתוצאה מעולה, תוצאה סבירה הייתה מספיקה לי.
אילו הייתי הולכת על תרגיל קל,
הייתי משיגה את התוצאה הדרושה ועולה למקום הראשון.
אבל בתוך הראש שלי, לא ספרתי נקודות.
רק רציתי לעשות משהו טוב.
תרגיל אמיתי, לא תרגיל קל כדי לנצח.
מה היא מתכננת בשבילנו?
פליפ 360 גדול ברח לה. הקרש לא הסתובב.
ניסיתי פליפ 360.
לא הצלחתי בניסיון הראשון.
אז חשבתי שיש לי עוד שני ניסיונות, שאני מסוגלת.
בניסיון השני פספסתי שוב.
ואז חשבתי שזה יהיה קשה,
הייתי לחוצה, היה לי רק עוד ניסיון אחד.
היא זקוקה ל-3.9.
נראה אם היא תלך על הפליפ 360 שראינו אותה כושלת בו פעמיים
או אם תלך על תרגיל שהיא בטוחה שתצליח בו.
בתוך הראש שלי ידעתי שאני לא צריכה ללכת על תרגיל גדול.
אבל רציתי תרגיל גדול.
רציתי להצליח בתרגיל הזה.
במיוחד כי נפלתי פעמיים, הייתי חייבת להצליח.
לא התכוונתי להחליף תרגיל כי זה ימנע ממני ניצחון.
אם אני מנצחת, אני רוצה לנצח כמו שצריך.
היא צריכה לשמור על מיקוד.
לרוב, כשאני מבצעת תרגיל, אני יודעת אם אצליח…
- אחוזי הצלחה אחוזי פספוס -
או אם אפספס.
הקרש היה מתחת לכפות הרגליים שלי,
אז חשבתי, "אני מצליחה. זהו זה. אני נוחתת היטב."
אבל ברגע שנחתי, איבדתי את שיווי המשקל קצת,
וכשחזרתי לשיווי המשקל שוב,
חשבתי, "אוקיי. הצלחתי."
ואז פשוט התחלתי לחגוג מייד.
היא נוחתת! כן!
חולני.
לטיציה בופוני היא האישה הראשונה
שזוכה בכתר העל של אליפות העולם של ליגת הסטריט של נייק.
כשהצלחתי בתרגיל האחרון,
זו הייתה התחושה הטובה בעולם.
קשה לתאר את התחושה.
זה כמו צניחה. צריך לקפוץ כדי לדעת.
זה היה הניצחון הגדול ביותר שלי בגלל הרגע שחוויתי אז.
אחר כך, זכיתי להרבה כבוד.
זה חלום. זה חלום.
אני חולמת על ליגת הסטריט כבר שבועיים
והצלחתי.
אני שמחה מאוד.
זה היה אחד הרגעים הטובים בחיי.
הגעתי למצב שהיום אני מבינה
שאם את עושה דבר טוב, אנשים יגידו עלייך דברים רעים.
אבל מעולם לא היה אכפת לי.
תמיד רציתי רק לקדם את תחום הסקטבורד.
מובן שיש משמעות לניצחון,
אבל בתחום הזה יש הרבה יותר מסתם ניצחון.
הורים רבים פונים אליי
ואומרים שהבנות שלהם מחליקות כי הן ראו את הסרטונים שלי.
נפלא לשמוע את זה.
אני תמיד משתדלת להיות האישה שלא הייתה לי כשנכנסתי לתחום.
כי רציתי להראות לאבא שלי שנשים יכולות להחליק,
שנשים יכולות להיות מקצועניות.
ולא היה לי את מי להראות.
אז היום, אני רוצה להיות האישה הזו למען הדור הצעיר.
אני רוצה להראות להן שהן יכולות לעשות מה שהן רוצות,
הן צריכות רק ללכת בעקבות התשוקה שלהן.
אתן יכולות לעשות הכול.
תרגום: אסף ראביד